ক্লাইভ লয়েড
ক্লাইভ লয়েড (জন্ম: ৩১ আগস্ট ১৯৪৪) একজন গায়ানি-ব্রিটিশ প্রাক্তন ক্রিকেটার, যিনি ওয়েস্ট ইন্ডিজ ক্রিকেট দলের হয়ে খেলেছেন।। ১৯৭০-এর দশক ও ১৯৮০-এর দশকের ওয়েস্ট ইন্ডিজ দলের দলনেতা ছিলেন। ১৯৭৫ এবং ১৯৭৯ সালে তার নেতৃত্বে ওয়েস্ট ইন্ডিজ পরপর দুবার বিশ্বকাপ জয় করে। বর্তমানে আইসিসি’র প্রতিনিধি হিসেবে আন্তর্জাতিক ম্যাচগুলোতে ম্যাচ রেফারির দায়িত্ব পালন করেন। ২০০৯ সালে, লয়েড আইসিসি ক্রিকেট হল অফ ফেমে অন্তর্ভুক্ত হন। ক্রিকেটে সেবার জন্য তিনি ২০২০ নববর্ষের সম্মানে নাইট উপাধি পেয়েছেন। ওয়েস্ট ইন্ডিজ ক্রিকেটের ইতিহাসে অন্যতম সফল স্পিন বোলার ল্যান্স গিবস সম্পর্কে তার কাকাতো ভাই। তার সাথেও একত্রে অনেকবার ওয়েস্ট ইন্ডিজের পক্ষে খেলেছেন তিনি। এছাড়াও লয়েড ইংলিশ ফুটবল ক্লাব এভারটন এফসির একজন ভক্ত।